****

**Kytäjä Club Tour 2012 - Kilpailukutsu**

**Kilpailupaikka ja aika**

* Kytäjä Club Tour (KCT) on koko kauden kestävä kilpailusarja Kytäjä Golf ry:n jäsenille. Sarja käynnistyy Avajaiskilpailusta (12.5.2012) ja päättyy jännittävään finaaliin, Tour Championship’iin 22.9.2012.
* Lähes kaikista Kytäjällä kauden aikana järjestettävistä seurakilpailuista voi saada KCT -pisteitä. Pisteitä kertyy myös ennalta ilmoitetuista avoimista kilpailuista, jotka pelataan Kytäjän kentillä.

**Pelattavat osakilpailut**

* KCT:n kilpailutoimikunta on julkaissut tarkemman kalenterin osakilpailuista kilpailutoimikunnan kotisivuilla (ks. [Kytäjän Kilpailut](http://kytajakilpailut.weebly.com/index.html)).

**Osanottooikeus ja osallistuminen**

* KCT -kilpailusarjaan voivat osallistua kaikki Kytäjä Golf ry:n jäsenet.
* Mihin tahansa KCT -sarjan osakilpailuun osallistumalla osallistut myös KCT -sarjaan, mutta voit myös ilmoittaa sarjan järjestäjille tai caddiemasterille, mikäli et halua osallistua sarjaan, niin nimesi poistetaan KCT Order of Merit -arvolistalta.

**Kilpailumuoto**

* KCT -sarjaan kuuluu monipuolinen valikoima sekä henkilökohtaisia että joukkuekilpailuja, tasoituksin ja ilman tasoituksia, lyöntipelinä, pistebogey’na ja reikäpelinä erillisen kilpailuohjelman mukaisesti.
* Osakilpailuissa menestyneet saavat sijoitustensa perusteella KCT -pisteitä. Säännönmukaisesti kymmenen (10) parasta saa pisteitä erillisen pistetaulukon mukaan. Kilpailuissa, joissa pelaat osana joukkuetta – esim. 2:n, 3:n tai 4 pelaajan joukkue – joukkue saa KCT -pisteet sijoituksensa perusteella ja saadut pisteet jaetaan tasan joukkueen jäsenten kesken.

**Ilmoittautuminen**

* Sarjaan osallistuminen ei edellytä erillistä ilmoittautumista.
* Mikäli et halua osallistua sarjaan, ilmoita siitä caddiemasterille (puh. 019 456 5700, tai sähköpostilla [caddiemaster@kytajagolf.fi](mailto:caddiemaster@kytajagolf.fi)) tai KCT:n kilpailutoimikunnalle joko ennen Avajaiskilpailua tai milloin tahansa kauden aikana.

**Kilpailumaksu**

* KCT-sarjaan osallistuminen on maksutonta.

**Palkinnot**

* Kilpailun viisi parasta palkitaan kauden päätöskilpailun yhteydessä 6.10.2012 Tourin voittaja saa lisäksi määräajaksi haltuunsa ikuisesti kiertävän kiertopalkinnon, Kytäjä Club Tour -pokaalin.

**Yhteystiedot**

* Lisätietoja antaa kilpailun johtaja Timo Rikkonen (puh: 050 - 5495 279 tai sähköposti: [timo.rikkonen@sampo.fi](mailto:timo.rikkonen@sampo.fi)). Voit kysyä lisätietoa myös muilta KCT:n kilpailutoimikunnan jäseniltä (Andy Fowlie ja Markku Nokso-Koivisto).

**Lisätiedot**

* Kytäjä Club Tourin osakilpailut ja tarkemmat säännöt sekä ajantasainen Order of Merit -lista ovat nähtävillä [Kytäjän Kilpailut](http://kytajakilpailut.weebly.com/index.html) -sivustolla sekä klubitalon ilmoitustaululla.